《夜讌》
宋代·钱惟济

清讌夜何其，南亭露欲晞。
蹁跹霞袖舞，潋滟羽觞飞。
镂楶摇花落，金珰照月辉。
瑶光未西落，休赋醉言归。

作者简介：（978—1032）杭州临安人，字岩夫。钱俶子。由东染院使真拜封州刺史。历知绛州、潞州、成德军。仁宗即位，加检校司空。喜宾客，丰宴犒，家无余赀，而性苛忍，所至牵蔓满狱，以酷刑威众。卒谥宣惠。有《玉季集》。